เรื่องร้องเรียน (ร้องเรียน,ถนน,เสียงรบกวน) วันที่ 2023-09-29 02:52:02 — แขวงพลับพลา เขตวังทองหลาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039601

ขอให้แก้ไขปัญหาเสียงดังรบกวนจากเครื่องดูดควันของร้านอาหารจีน (ผู้ร้องไม่ทราบชื่อร้านอาหาร เนื่องจากชื่อร้านอาหารนั้นเป็นภาษาจีน) บริเวณด้านข้างคอนโด เจ ดับบลิว บูเลอวาร์ด ถนนศรีวรา เขตวังทองหลาง กรุงเทพมหานคร เนื่องจากผู้ร้องแจ้งว่า บริเวณด้านข้างของคอนโดนั้น มีโครงการที่ ชื่อ เดอะ โซน ที่รับก่อสร้างอาคาร เพื่อให้บุคคลอื่นเข้ามาเช่าเพื่อประกอบธุรกิจ ซึ่งบริเวณนั้นเป็นอาคารพาณิชย์ 3-4 ชั้น ติดกันประมาณ 3-4 คูหา ติดกับถนนศรีวรา ต่อมามีผู้ประกอบการเข้ามาทำการเช่าบริเวณอาคารดังกล่าวเพื่อประกอบธุรกิจร้านอาหารจีน ลักษณะเป็นร้านอาหารขนาดใหญ่ และด้านหลังของร้านได้ทำการติดตั้งเครื่องดูดควัน ซึ่งผู้ร้องแจ้งว่ารั้วของร้านอาหารดังกล่าว และรั้วของคอนโดเจ ดับบลิว บูเลอวาร์ด นั้นติดกัน ทำให้เครื่องดูดควันอยู่ติดกับฝั่งรั้วของคอนโด ส่งผลทำให้เวลาที่มีการเปิดใช้งานเครื่องดูดควัน ผู้ที่พักอาศัยบริเวณอาคาร B จะได้รับผลกระทบจากเสียงดังรบกวน ผู้ร้องแจ้งว่าแม้จะทำการปิดหน้าต่างแล้วนั้น เสียงดังกล่าวยังคงดังจนมาถึงในห้องพัก ร้านดังกล่าวจะเปิดเครื่องดูดควันเป็นประจำแทบจะทุกวัน โดยจะเริ่มเปิดในช่วงเวลาประมาณ 08.30 น. เป็นต้นไป และจะมีการเปิดเครื่องอีกครั้งในช่วงกลางวัน โดนจะเป็นการเปิดปิดเป็นบางช่วง แล้วแต่จำนวนของลูกค้าที่เข้าไปใช้บริการ และเปิดเครื่องดูดควันในช่วงกลางคืนเวลาประมาณ 01.00 น. ผู้ร้องประสบปัญหามาเป็นระยะเวลาประมาณ 2-3 สัปดาห์แล้ว เบื้องต้นผู้ร้องได้ทำการติดต่อแจ้งเรื่องไปที่ โครงการเดอะโซน เพื่อร้องเรียนถึงปัญหาดังกล่าว ทางโครงการแจ้งว่า จะให้เจ้าหน้าที่เข้าไปตรวจสอบ รวมทั้งได้ทำการแจ้งเรื่องไปที่นิติของคอนโดเจ ดับบลิว บูเลอวาร์ด ทางนิติของคอนโดแจ้งกับผู้ร้องว่าจะทำการแจ้งไปที่สำนักงานเขตให้ แต่จนถึงปัจจุบัน (วันที่ 28 กันยายน 2566) ผู้ร้องยังคงไม่ได้รับการแก้ไขปัญหา มีผู้ที่ได้รับความเดือดร้อนจากปัญหาดังกล่าวเป็นจำนวนมาก (ผู้ร้องไม่สามารถระบุจำนวนผู้เดือดร้อนที่แน่นอนได้) จากปัญหาที่กล่าวมา ส่งผลให้เกิดเสียงดังรบกวนช่วงเวลาพักผ่อนของผู้ที่พักอาศัยบริเวณคอนโดฯ ผู้ร้องจึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าวให้กับผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata